
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00086/2014-04
04.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 04.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у ЈОВЕ ИЛИЋА 165, БЕОГРАД, ПИБ: 101746499, Матични број: 07028121,  испуњава прописане стандарде за акредитацију студијског програма МАС1 - ПОЛИТИКОЛОГИЈА-РЕГИОНАЛНЕ МАСТЕР СТУДИЈЕ МИРА НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у ЈОВЕ ИЛИЋА 165, БЕОГРАД, је дана 15.1.2014. године поднела захтев за акредитацију студијског програма МАС1 - ПОЛИТИКОЛОГИЈА-РЕГИОНАЛНЕ МАСТЕР СТУДИЈЕ МИРА НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука под бројем 612-00-00086/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА  за студијски програм МАС1 - ПОЛИТИКОЛОГИЈА-РЕГИОНАЛНЕ МАСТЕР СТУДИЈЕ МИРА НА СРПСКОМ И ЕНГЛЕСКОМ ЈЕЗИКУ  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм MАС Политикологија-регионалне студије мира садржи све законом предвиђене елементе и има законом предвиђени број од 60 ЕСПБ бодова. Програм припада пољу друштвено-хуманистичких наука и области политиколигија. Назив дипломе мастер политиколог је у складу са Листом звања коју је утврдио Национални савет за високо образовање, а у додатку дипломе се може додати одредница - за међународне послове. Студијски програм је прихваћен од стране Сената Универзитета у Београду 25.11. 2013. године. Програм се изводи на енглеском језику на четири универзитета (Београд, Базел, Сарајево, Загреб).
Основни квантитативни подаци о програму су:


УЈЕДИЊЕНИ Формулар: 

1. Број наставника на студијском програму: 11
Број наставника са пуним радним временом: 7
Број наставника по уговору: 4
      2.   Број сарадника на студијском програму: 2
            Број сарадника с пуним радним временом: 2     
3. Трајање програма: 1 година
4. Број ЕСПБ бодова: 60
5. Број студената за упис у прву годину: 25
6. Просечан број часова активне наставе недељно: I семестар-10+4.25+5.75 СИР, II семестар 5.5+3+11.5 СИР
7. Просечно оптерећење наставника: 1.42 
8. Просечно оптерећење сарадника: 0.67
9. Наставници с пуним радним временом држе 69.23% наставе
10. Простор на установи: 8.812 м2
11. Број библиотечких јединица релевантних за студијски програм: 325
12. Изборност: 50%
13. Прос. наставничко оптерећење на установи: 5.57
14. Прос. сарадничко оптерећење на установи: 10.33                                          
15. Укупан број студената на установи: 2763 






Стандард 1: Структура студијског програма

Регионални мастер студија мира је заједнички програм четири универзитета који чине конзорцијум (Универзитет у Базелу, Београду, Сарајеву и Загребу). Програм садржи све елементе који су детаљно и систематски представљени. С обзиром да је реч о заједничком програму четири универзитета из четири земље јасно је назначено како су активности подељене. Програм се реализује на енглеском језику, траје годину дана (два семестра) и носи 60 ЕСПБ. Поред курсева (обавезних и изборних), програм обухвата и израду завршног (мастер) рада чиме су испуњени сви захтеви за ову врсту студија. Настава се изводи у виду предавања, вежби и студијског истраживачког рада студената, што је спецификовано програмом (силабусом) сваког курса. Комбиновани су предмети теоријско-методолошког, научно-стручног и стручно-апликативног карактера, да би се студентима омогућило што потпуније знање, али и да би били што оспособљенији за практичан рад. Курсеви су распоређени по семестрима донекле неједнако, како би се омогућила припрема и писање завршног рада у току другог семестра у оквиру приближно једнаке укупне оптерећености студента.

У оквиру програма први семестар чини јединствену теоријску-методолошку основу за све чланице конзорцијума док је други семестар посвећен специјализацији унутар одређених области студија мира. Мастер рад мора бити написан на енглеском језику с кратким резимеом на локалном језику матичне институције. Рад се усмено брани пред комисијом која се састоји од три члана при чему барем један члан мора бити ван матичне институције тј. из неке друге чланице конзорцијума.

Стандард 2: Сврха студијског програма

Сврха је јасно формулисана. Назначена је јединственост програма и његова мисија. Компетенције су јасно представљене, али утисак је да су два семестра недовољно дуг период да би се развиле неке од наведених компетениција (на пример: решавање сложенијих проблема из проучаване области) 

Стандард 3: Циљеви студијског програма

Циљеви су јасно форумулисани, али у први план су стављени васпитни а не образовни циљеви. Тако се, на пример, као прва два циља наводе промовисање вредности и културе мира и промовисање ненасиља и толеранције, док су специфични образовни циљеви поменути само у једној ставци. Такође, већина циљева се тиче интензивирања сарадње између установа и стварања мреже истраживача, док су специфично сазнајни циљеви недовољлно истакнути. У том смислу овако презентовани циљеви више одговарају активностима неке мировне НВО него академске установе.

Стандард 4 : Компетенције дипломираних студената 

Јасно су истакнуте опште и посебне компетенције студената који завшре овај програм. Професионалне компетенције се одређују специјализацијом (и универзитетом) коју студент бира у другом семестру. Сваки од чланова конзорцијума нуди специфичну област усавршавања:
Универзитет у Базелу: посредовање у циљу постизања одрживог мира и развоја;
Универзитет у Београду – Факултет политичких наука: решавање сукоба;
Универзитет у Сарајеву - Факултет политичких наука: разумевање односа мира и развоја;
Универзитет у Загребу – Факултет политичких знаности: мир и безбедност у Југоисточној Европи.

Стандард 5: Курикулум

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, семестром студија, бројем ЕСПБ, именом/именима наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методама извођења наставе, начином провере знања и оцењивања. У структури студијског програма заступљени су теоријско-методолошки, научно-стручни и стручно-апликативни предмети. Изборни предмети су заступљени са 50% од укупног броја бодова. Број часова активне наставе недељно је у оба семестра 20.

Први семестар је истоветан у свим чланицама конзорцијума када су у питању обавезни предмети и највећим делом уједначен у понуди изборних предмета. Циљ овако структуираног програма је да се створи јединствена теоријска основа код студената сва четири универзитета која се накнадно може надоградити у било којој чланици конзорцијума, зависно од интересовања самих студената. На тај начин се подстиче и мобилност професора који зависно од својих квалификација и афинитета одређени део наставног програма могу предавати на више од једног Универзитета који организују наставу у оквиру регионалног мастер програма.

У другом семестру студенти се специјализују за одређену област унутар студија мира која их највише интересује. То је омогућену управо захваљујући заједничким основама у првом семестру које се даље усмеравају и надограђују. Сваки од универзитета нуди специјализацију за коју поседује најадекватније предавачке и инфрастуктурне потенцијале, имајући у виду да одабир мора бити релевантан у савременом и регионалном контексту. У случају Универзитета у Београду – Факултета политичких наука детаљније се обрађује тематика решавања сукоба која је изабрана у складу с горе наведеним критеријумима. За разлику од првог семестра који је посвећен већој мобилности академског особља у овом делу програма нагласак се ставља на размену студената који могу изабрати било који од четири Универзитета, зависно од области која их највише интересује.

Стандард 6: Квалитет, савременост и међународна усаглашеност 

Овакве програме је увек могуће надограђивати јер је реч о веома широкој области тако да је тешко рећи да је програм целовит. Међутим, програм је конзистентан и базиран на релевантној новој литератури. Програм је усаглашен са другим програмима установи.

Чињеница да се програм реализује на међународном нивоу истиче у први план његову међународну усаглашеност. У документацији су наведени следећи акредитовани студијски програми са европског образовног простора са којима је програм усаглашен.

1. Мастер академске студије мира (Graduate Peace Studies), Универзитет у Бредфорду – Одељење за студије мира. Програм доступан на интернет адреси:http://www.brad.ac.uk/ssis/courses-and-study/postgraduate/peace-studies/#d.en.71024
2.Мастер академске студије мира и сукоба (Master Programme in Peace and Conflict Studies) Универзитет у Упсали – Одељење за истраживање мира и сукоба. Програм доступан на интернет адреси: http://www.pcr.uu.se/education/master/master-programme-in-peace-and-conflict-studies/
3. Међууниверзитетске мастер академске студије културе мира, сукоба, образовања и људских права (Master Interuniversitario en Cultura de Paz, Conflictos, Educación y Derechos Humanos) Универзитет у Гранади – Институт за мир и сукобе, Универзитет из Кордобе – УНЕСКО одељење за решавање сукоба, Универзитет из Малаге и Универзитет из Кадиза Програм доступан на интернет адреси: http://www.ugr.es /~masterculturapaz/ main.html

Стандард 7: Упис студената

На  програм се уписује 25 студената, сходно расположивим могућностима Факултета политичких наука и друштвеним потребама. При упису се проверавају способности студената које одговарају карактеру студијског програма. Постоје општи услови који подразумевају и пријемни испит који се полаже пред комисијом, а поред тога предвиђени су и веома ригорозни услови везани за знање енглеског језика с обзиром да се курс одвија на енглеском језику. Упис на студије се одвија у складу са правилима матичног универзитета.

Стандард 8: Оцењивање и напредовање студената

Студенти полагањем испита стичу одређени број ЕСПБ бодова, који је утврђен за сваки предмет и за завршни рад. 

С обзиром да се програм изводи на четири универзитета, систем оцењивања је прилагођен сваком од њих. На универзитетима у Базелу и Загребу није предвиђено бодовање студената већ само коначна оцена. Током студија, сваки универзитет користи свој систем оцењивања. Биће коришћена табела претварања оцена, која је усаглашена међу партнерима. За оцену и одбрану мастер рада користе се заједнички усклађена правила.

Стандард 9: Наставно особље

Укупан број од 11 наставника довољан је да покрије укупан број часова наставе на студијском програму. Притом је просечно недељно оптерећење наставника на програму 1.42 часова, а на установи 5.57 часова. Наставници запослени с пуним радним временом држе 69.23% наставе, што је у складу са стандардима јер се ради о заједничком студијском програму. На програму су ангажована два сарадника, оба с пуним радним временом. Просечно недељно оптерећење сарадника на програму је 0.67 часова, а на установи 10.33 часова. Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука.

Квалификације наставног особља одговарају нивоу њихових задужења и  документоване су референцама и подацима доступним јавности.

Стандард 10: Организациона и материјална средства

Факултет политичких наука располаже са 8.812 м2 простора. Према укупном броју од 2.763 студената то је довољан простор за извођење наставе. 

Факултет је обезбедио амфитеатре, учионице, лабораторије и друге просторије за извођење наставе које су потребне у складу са потребама образовног процеса друштвено-хуманистичког поља коме припада овај студијски програм, као и за остале програме који су у поступку акредитације. Факултет је обезбедио одговарајући радни простор за наставнике и сараднике. Сва  техничка опрема за савремено извођење наставе (видебимови, компјутери, оптички каблови, телефонска централа, итд.) је обезбеђена. Библиотечки ресурси релевантни за извођење студијског програма постоје. Факултет располаже великом читаоницом. 

Стандард 11: Контрола квалитета

На нивоу Факултета је 2008. године донета Стратегија праћења квалитета која обухвата мере за унапређење квалитета у погледу курикулума, наставе, наставног особља, оцењивања студената, уџбеника и литературе. Стратегијом је предвиђена улога студената и наведено је да је самовредновање обавељено 2008. и 2012. Године, али остаје нејасно да ли се студентска евалуација обавља након сваког семестра.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:
- високошколској установи
- архиви КАПК
	ПРЕДСЕДНИК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у ЈОВЕ ИЛИЋА 165, БЕОГРАД, ПИБ: 101746499, Матични број: 07028121, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - ПОЛИТИКОЛОГИЈА-РЕГИОНАЛНЕ МАСТЕР СТУДИЈЕ МИРА НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

